Dvostruka oplodnja
Dvostruka oplodnja je složeni mehanizam oplodnje cvjetnica (Angiospermae). Ovaj proces uključuje spajanje ženkog gametofita (megagametofita, koji se naziva i zametak embriona) sa dva muška gameta (sperma). Počinje kada polenovo zrno stigne na stigme karpela ženske reproduktivne strukture cvijeta. Polenovo zrnce tada uzima vlagu i počinje klijati, formirajući polenovu cijev koja kroz vrat tučka raste prema jajniku. Vrh polenove cijevi tada ulazi u jajnik i prodire kroz otvor mikropile u ovuli. Polenova cijev, u megagametofitu, oslobađa dva spermatozoida. U neplođenenoj ovuli ima 8 ćelija, koje su raspoređene po modelu 3 + 2 + 3 (od vrha do dna), tj. 3 antipodalne ćelije, 2 polarne središnje, 2 sinergide i 1 jajna ćelija. Jedan spermatozoid oplođuje jajnu ćeliju, a drugi se kombinira sa dva polarna jedra velike centralne ćelije megagametofita. Haploidna sperma i haploidno jaje kombiniraju se tako da formiraju diploidnni zigot, a proces se naziva singamija, dok se drugi spermatozoid i dva haploidna polarna jedra velike centralne ćelije megagametofitnog oblika stvaraju triploidno jedro (trostruka fuzija). Neke biljke mogu formirati poliploidna jedra. Velika ćelija gametofita će se razviti u endosperm, tkivo bogato hranjivim tvarima, koje će obezbediti ishranu embriona u razvoju. Jajnik, koji okružuje ovule, razvija se u plod, koji štiti sjeme i može funkcionirati tako da ih rasprostire. Dva matična jedra središnje čelije (polarna jedr) koja pridonose endospermu nastaju mitozom iz istog jednog mejotskog proizvoda koji je stvorio jaje. Majčin doprinos genetičkoj konstituciji triploidnog endosperma dvostruko je veći nego kod embriona. U studiji provedenoj 2008. godine biljke "Arabidopsis thaliana", prvi put je dokumentiran ulaz muških jedara unutar ženskog gameta, u fuziji sa ženskim jezgrama, snimanjem in vivo. Određeni su i neki geni koji su uključeni u proces migracije i fuzije. Zabilježeni su dokazi o dvostrukoj oplodnji kod predstavnika reda Gnetales koji su biljke necvjetnice.